Video: Simon Cowell met eiers bestook - Maroela Media
ŉ Vrou het Saterdagaand tydens die eindronde van die werklikheidsreeks, Britain’s Got Talent, van die verhoog af vir Simon Cowell met eiers bestook.
Cowell was Saterdagaand een van die beoordelaars. Hy was besig om ŉ vertoning van twee broers, Richard en Adam, te kyk toe die vrou van agter die verhoog uitgehardloop en hom met eiers begin gooi het. Veiligheidsbeamptes het haar later van die verhoog af verwyder. Cowell het sy baadjie uitgetrek en die program het voortgegaan. Die broers het tydens die voorval aanhou sing, en uiteindelik derde geëindig.
Die organiseerders van die program het in ‘n verklaring gesê daar gaan nie strafregtelik teen die vrou, Natalie Holt (30), opgetree word nie. Sy was glo lid van die orkes wat musiek vir die twee broers gemaak het. Sy het die broers om verskoning gevra en gesê sy besef dit was ŉ simpel ding om te doen. Lees meer hier.